Nets' dankort-app har tabt kampen om forbrugerne og butikkernes gunst. Det erkender selskabet selv og detailkæderne mener at løsningen aldrig slog igennem.

“Med introduktionen af Apple Pay og Google Pay er NFC blevet den naturlige måde for forbrugerne at betale via mobilen, da det også er sådan, de har vænnet sig til at betale kontaktløst med det fysiske kort. Dette har nok gjort det sværere for mobilbetalingsløsninger som Dankort app, der anvender alternative betalingsteknologier, at slå igennem,” skriver Jeppe Juul-Andersen i en mail til avisen.

I begyndelsen af 2017 kunne den danske betalingskæmpe Nets annoncere, at det velkendte Dankort nu blev en tilgængeligt på kundernes smartphone.Men lidt over to år efter erkender selskabet bag satsningen nu, at Dankort app'en ikke har vundet indpas hos kunderne.Det skriver Dagbladet Børsen Koncerndirektør i supermarkedsgiganten Coop fortæller ligefrem til Børsen, at Dankort-app'en ikke er nogen faktor i nogen af selskabets butikker.Samme melding kommer fra konkurrenten Salling Group, der også fortæller at Nets digitale dankort ikke spiller nogen rolle i betalingen fra kunderne.Der har tidligere været kritik af Apple for ikke at åbne op for den teknologi i selskabets iPhones, der ville gøre en løsning som Nets mere anvendelig på selskabets telefoner.